ชวน ติง คสช.ผุดกติกาการเมือง สร้างเงื่อนไข ทำคนเดือดร้อน
ชวน ร่วมทำบุญตักบาตรที่ จ.ตรัง ชม รบ.คสช.จัดงบซ่อมถนนภาคใต้เยี่ยม จวกยุค แม้ว-ปู กลั่นแกล้งไม่จัดงบ ติงกติกายุค คสช.ทำคนยุ่งยาก จวกคนเขียนกฎหมาย ทำชาวบ้านเดือดร้อน เผยยังไม่วางตัวผู้สมัคร ส.ส.ตรัง เหตุไม่แน่ใจเลือกตั้งเมื่อไร,เมื่อวันที่ 13 เม.ย.61 นายชวน หลีกภัย อดีตนายกรัฐมนตรี ในฐานะประธานสภาที่ปรึกษาพรรคประชาธิปัตย์ กล่าวหลังร่วมในกิจกรรมทำบุญตักบาตรที่ จ.ตรัง ถึงภาพรวมจังหวัดตรังว่า ต้องพยายามทำให้การท่องเที่ยวเติบโต เช่น การขอให้การรถไฟแห่งประเทศไทยส่งตู้ใหม่มา ก็ขอมา 2 ปีแล้ว แม้จะเปลี่ยนตู้มาให้ใหม่ก็จริง แต่เป็นตู้ใช้แล้วที่บัตเตอร์เวิรค์ จึงฝากบอกผู้บริหารรถไฟว่า ขอให้เป็นตู้ใหม่จริงๆ ทางผู้บริหารบอกว่าอยากจะช่วย แต่ตู้ใช้ไปที่เชียงใหม่ หนองคาย หาดใหญ่ แล้วตู้ที่เหลือไม่พอ แต่ก็รับปากว่าเมื่อมีการซื้อตู้ใหม่ชุดต่อไป จะส่งมาเปลี่ยนก็ต้องดูกันต่อไปว่าทำได้หรือไม่,เรื่องถนนหนทางที่มาทางภาคใต้ ต้องขอบคุณรัฐบาลที่เราได้รับผลกระทบจากรัฐบาลชุด นายทักษิณ และ น.ส.ยิ่งลักษณ์ ชินวัตร กลั่นแกล้ง ไม่จัดงบประมาณมาให้ซ่อมแซมถนน ตนเป็นตัวแทนขอให้รัฐบาลชุดนี้จัดมาให้ ถนนสู่ภาคใต้เดิมดีแค่หัวหิน ตอนนี้ได้รับการซ่อมถึงภาคใต้สุดชายแดนแล้ว ประมาณกว่า 9 เปอร์เซ็นต์ นายชวน กล่าว,นายชวน กล่าวต่อว่า เรื่องใหญ่ที่จังหวัดตรังอยากได้ คือ สนามบิน ตนมีความพยายาม โดยทางอดีตรองผู้ว่าราชการจังหวัดตรัง เสนอที่ภูเก็ตต่อหน้า พล.อ.ประยุทธ์ จันทร์โอชา นายกรัฐมนตรีและหัวหน้า  คสช. ขอให้มีการปรับปรุงสนามบิน วันนั้น พล.อ.ประยุทธ์ ถามอดีตรองผู้ว่าราชการจังหวัดตรังว่า ปรึกษาอดีตนายกฯ ชวนหรือยังนั้น ตนเห็นด้วย ซึ่งในปีงบประมาณ 2561 ก็ไม่จัดมาให้ จึงมีการเรียนเชิญ พล.อ.อ.ประจิน จั่นตอง รองนายกรัฐมนตรี มาดูสภาพสนามบินตรัง และเห็นด้วยว่าควรมีการขยายทางวิ่ง ตั้งงบประมาณเปลี่ยนแปลงปรับปรุงแล้ว ทั้งนี้ทั้งนั้นการก่อสร้างต้องใช้ระยะเวลา 3-4 ปีจึงแล้วเสร็จ นอกจากนี้โครงการขุดทางแม่น้ำริมแม่น้ำตรัง มีการทำกันอย่างเต็มที่ หน้าแล้งต้องเร่งอย่างเต็มที่ และขอร้องประชาชนว่าอย่าขายที่ดิน เพราะพื้นที่บริเวณดังกล่าวจะเป็นเมืองใหม่เล็กๆ ที่ดินสองข้างทางจะมีคุณค่ามากจึงอยากเตือนไว้ เพราะมีนายทุนพยายามไปกว้านซื้อที่ดิน,นอกจากนี้ นายชวน ยังกล่าวถึงประเด็นทางการเมืองขณะนี้ว่า ตนเห็นนักการเมืองหลายคนเข้ามาจังหวัดตรัง ส่วนใหญ่จะเป็น ส.ส.สมัครสอบตก ไปดึงพรรคการเมืองมา เพื่อจะได้ลงในพรรคใหม่หากมีการเลือกตั้ง ในแง่ประชาธิปไตยเป็นเรื่องที่ประชาชนมีโอกาส และเป็นสิทธิที่ทุกฝ่ายลงในพื้นที่ได้ เป็นเรื่องสิทธิเสรีภาพไม่ใช่จะไปจังหวัดใดจังหวัดหนึ่งไม่ได้ เช่นที่เคยเกิดขึ้นในยุคของรัฐบาลทักษิณ,เมื่อถามว่า ในส่วนของจังหวัดตรัง มีการวางตัวว่าที่ผู้สมัครแล้วหรือยัง นายชวน กล่าวว่า ยังไม่มี เนื่องจากยังไม่มีความชัดเจนว่าจะมีการเลือกตั้งเมื่อไร แต่ในแง่ของพรรค นายอภิสิทธิ์ เวชชาชีวะ หัวหน้าพรรคประชาธิปัตย์ ก็มีการเตรียมตัว เช่น วันนี้เปิดให้สมาชิกมาแสดงตน เรียนตรงๆ ว่ากฎหมายที่ออกมา คนเขียนกฎหมายคงไม่รู้ว่าเงื่อนไขที่กำหนดมันยากลำบากขนาดไหน เพราะฉะนั้นการให้มาแสดงตนแล้วเสียค่าสมัครสมาชิก 100 บาท เป็นเรื่องยากมากสำหรับคนที่มีรายได้น้อย,ขณะนี้ถ้าเข้าใจชีวิตชาวบ้านก็จะไม่ออกมา เมื่อออกก็เป็นภาระทางการเมือง จะไปขอเงินได้อย่างไร 100 บาท ตัดยางกี่กิโลกรัมได้ 100 บาท ปัญหานี้ผู้ใหญ่ในพรรคก็พยายามเสนอรัฐบาล คสช.ให้รู้ว่าสิ่งที่ทำมาเดือดร้อนต่อประชาชน ไม่เป็นการส่งเสริมประชาธิปไตย จึงอยากเรียนให้ทราบว่า ต้องรอดูความแน่นอนว่าจะมีการเลือกตั้งจริงหรือไม่ นายชวน กล่าว.
ชวน ร่วมทำบุญตักบาตรที่ตรัง ชม รบ.คสช.จัดงบซ่อมถนนภาคใต้เยี่ยม จวกยุค แม้ว-ปู กลั่นแกล้งไม่จัดงบ ติงกติกายุค คสช.ทำคนยุ่งยาก จวกคนเขียนกฎหมาย ทำชาวบ้านเดือดร้อน เผยยังไม่วางตัวผู้สมัคร
ชวน หลีกภัย,ประชาธิปัตย์,ปชป.,จ.ตรัง,เลือกตั้ง,ข่าวทั่วไป